  Майя Бывальцева 31-тӥ куартолэзёзь Удмуртиысь йӧскалык лыдӟетъюртлэн шаертодонъя центраз (Удмурт урам, 264) этнограф, миссионер но югдытӥсь Иоанн Васильев вордскем дырысен 160 ар тырмонлы сӥзем адӟытон ужа. Отын Центрлэн фондысьтыз изданиосын тодматскыны луэ, ивортэ ужъюртлэн пресс-службаез. «И. В. Васильев — учитель, этнограф, просветитель, миссионер» адӟытонэ солэн эскеронъёсыныз монографиослэн ксерокопиоссы поттэмын: «Обзор языческих обычаев, суеверий и религии вотяков Вятской и Казанской губерний»(Хельсинхфорс, 1902) но «Обозрение языческих обрядов, суеверий и верований вотяков Казанской и Вятской губерний» (Казань, 1906). Хельсинкиын потэм нырысетӥез ужез Поволжьеысь югдытӥсьёслэн этнографияя устоосыз ужъёссы пӧлы пыре Удмуртиысь йӧскалык лыдӟетъюртлэн пресс-службаезАдыӟтонэ вань мылкыд карисьёс лыктыны быгато, пыронэз эркын. ВАТСАН Священник Иоанн Васильевич Васильев (1858–1927) — дышетӥсьлэсь ӧнрезэ басьтэм нырысетӥ удмуртъёс пӧлысь одӥгез. Вордӥськиз Кузон губерниысь Мамадыш уездысь (али Татарстанысь Кукмор ёрос) Юмья черкогуртын. Ужаз дышетӥсь луыса, соку ик миссионер ужез нуиз, дьяконлэсь ужзэ быдэсъяз. Иоанн Васильёв службаосты анай кылыныз нуиз шуыса тодмо. Дышетон но югдытон ужен сяна, удмуртъёслэн этнографиенызы тунсыкъяськиз. Кузон университет бордын ужась Археологияя, историяя но этнографияя огазеяськонлэн ёзчиез вал. Тегъёс: Лулчеберет Ижкар Удмуртия история удмуртъёс Йӧскалыклыдӟетъюрт  